钦定古今图书集成/方舆汇编/职方典/第1239卷 > 游白云山回途遇风雨王穉潜止诸子宿石马
## 钦定古今图书集成/方舆汇编/职方典/第1239卷 > 游白云山回途遇风雨王穉潜止诸子宿石马

江匪石具酒，与孝思、香涵、幼隗、茂孙并酌。漏刻雨止月出，皎如白昼。余与穉潜、匪石泛舟江中，夜半始返　　　　　　　　　　。前人

山行风雨多，聊就江头宿。主宾礼无奇，鸡黍意惇笃。
小酌忘形骸，啸歌各有属。深宵酒欲阑，皓月升山曲。
江流碧澄澄，映月如翱旭。扁舟泛波心，来往任所欲。
王子兴颇豪，沿愬意不足。御风赋《游仙》，羽化出尘俗。
良宵知几何，一逝不可赎。珍重此夜游，后来谁能续。